CELEX: 22009D0075
Language: hu
Date: 2009-05-29 00:00:00
Title: Az EGT Vegyes Bizottság 75/2009 határozata ( 2009. május 29. ) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

3.9.2009   
            
            
               HU
            
            
               Az Európai Unió Hivatalos Lapja
            
            
               L 232/39
            
         
      AZ EGT VEGYES BIZOTTSÁG 75/2009 HATÁROZATA
   
   (2009. május 29.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét a 2006. június 2-i 73/2006 EGT vegyes bizottsági határozat (1) módosította.
            
         
               (2)
            
            
               Indokolt kiterjeszteni a megállapodás szerződő felei közötti együttműködést az internetet és egyéb kommunikációs technológiákat használó gyermekek védelmére irányuló többéves közösségi program létrehozásáról szóló, 2008. december 16-i 1351/2008/EK európai parlamenti és tanácsi határozatra (2).
            
         
               (3)
            
            
               A megállapodás 31. jegyzőkönyvét ezért módosítani kell annak érdekében, hogy e kibővített együttműködés 2009. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyve 2. cikkének (5) bekezdése az alábbi francia bekezdéssel egészül ki:
   
               „–
            
            
               
                  32008 D 1351: az Európai Parlament és a Tanács 2008. december 16-i 1351/2008/EK határozata az internetet és egyéb kommunikációs technológiákat használó gyermekek védelmére irányuló többéves közösségi program létrehozásáról (HL L 348., 2008.12.24., 118. o.).”
            
         2. cikk
   Ez a határozat az azt követő napon lép hatályba, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   Ezt a rendeletet 2009. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. május 29-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 245., 2006.9.7., 44. o.
   
   
      (2)  HL L 348., 2008.12.24., 118. o.
   
   
      (3)  Alkotmányos követelmények fennállását nem jelezték.